Almonas Gutkauskas

Almonas Gutkauskas (g. 1946 m. kovo 11 d. Nevarėnuose, Telšių apskrityje) – Lietuvos inžinierius hidrotechnikas.

 Biografija 
1953–1954 m. mokėsi Patamulšėlio pradinėje mokykloje, 1954–1961 m. – Išlaužo pradinėje ir 8-metėje mokykloje, 1961–1964 m. – Pakuonio vidurinėje mokykloje, 1965–1970 m. studijavo inžinieriaus hidrotechniko specialybę Lietuvos žemės ūkio akademijoje.

1970, 1971–1974 m. buvo Lietuvos respublikinio vandens ūkio inžinierius, 1970–1971 m. – Liepojos karinės jūrų bazės statybų meistras, darbų vykdytojas. 1974–1979 m. Melioracijos ir vandens ūkio ministerijos Drėkinimo skyriaus viršininko pavaduotojas. 1970–1986 m. vyr. valdybos darbuotojas, 1986–1997 m. buvo Valstybinio agropramoninio komiteto specialistas, valdybos viršininko pavaduotojas, vyr. gamtosaugininkas, 1993–1997 m. – fondo „Tatula“ tarybos pirmininkas, nuo 1997 m. buvo VšĮ „Tatulos programa“ tarybos pirmininkas, direktorius. Nuo 1992 m. stažavosi Nyderlanduose, Vokietijoje, Švedijoje, Čekijoje, JAV, D. Britanijoje ir kitur.Kandidato biografija. vrk.lt. Nuoroda tikrinta 2025-03-14.

Kaip Lietuvos moterų partijos kandidatas dalyvavo 1996 m. Lietuvos Seimo rinkimuose Anykščių-Kupiškio rinkimų apygardoje Nr. 49.

 Projektinė veikla 
A. Gutkauskas buvo vienas iš pirmųjų Lietuvoje drėkinimo ir kitų hidrotechninių statinių statybos ir eksploatavimo planavimo darbų organizatorių (1974–1986 m.). Jam pirmajam kartu su bendražygiais pavyko inicijuoti, organizuoti ir dalyvauti (nuo 1987 m.) parengiant Lietuvos ūkio pertvarkos iš įprastinio į tausojantį ir ekologinį ūkininkavimą modelinę Vyriausybės patvirtintą (1991, 1993 m.) kompleksinę programą, kurios įgyvendinimui buvo sukurtas fondas „Tatula“ (nuo 1997 m. – „Tatulos programa“) ir kuriai vadovavo. Šios programos užsakymu buvo parengtos „Ekologinio žemės ūkio taisyklės“ bei „Tausojamojo žemės ūkio taisyklės“.„Kas yra kas Lietuvoje Lietuvos pasiekimai 2004“, Neolitas, 2004, 593 psl. Iš aktyvios veiklos pasitraukė 2013 m.A.Gutkauskas: ekologinę žemdirbystę turėjome pusantro dešimtmečio anksčiau nei likusi Europa. Delfi. 2013-01-07. Nuoroda tikrinta 2025-03-14.

 Šaltiniai 

Kategorija:Lietuvos inžinieriai hidrotechnikai